stanford-oval/wikipedia huggingface dataset:
עלייתם של צבי הנינג'ה

| --- | --- |

כרזת הסדרה
 מבוסס על:  "צבי הנינג'ה" מאת קווין איסטמן ופטר לאירד
 סוגה:  הנפשה
 יוצרים:  אנדי סוריאנו, אנט וורד
 מדבבים:  עומר בנסון מילר בן שוורץ ברנדון מייקל סמית' ג'וש ברנר קתרינה גרהאם אריק באוזה
 מדבבים בעברית:  טל מוסרי עידו מוסרי דניאל מגון אורי זלצמן יהונתן מגון שירה נאור אלי לולאי ערן מור יורם יוספסברג מאיה מיטלפונקט אליעזר וייס שיר כהן אלונה אלכסנדר תומר שביט
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 מקום התרחשות:  ניו יורק 
 מספר עונות:  2
 מספר פרקים:  39
 הפקה
 מפיק:  ולדימיר ראדב
 מפיקים בפועל:  אנדי סוריאנו, אנט וורד
 חברת הפקה:  אולפני ההנפשה של ניקלודיאון
 הפצה:  Paramount Media Networks 
 אורך פרק:  22 דקות
 שידור
 רשת שידור:  ניקלודיאון (עונה 1) ניקטונס (עונה 2)
 רשת שידור בישראל:  ניקלודיאון ישראל
 תקופת שידור מקורית:  20 ביולי 2018 – 7 באוגוסט 2020
 תקופת שידור בישראל:  18 בנובמבר 2018 – 2020
 קישורים חיצוניים
 אתר הסדרה
 דף התוכנית ב-IMDb
 
עלייתם של צבי הנינג'ה (באנגלית: Rise of the Teenage Mutant Ninja Turtles) היא סדרת טלוויזיה אמריקאית מונפשת שפותחה והופקה בפועל על ידי אנדי סוריאנו ואנט וורד. הסדרה מבוססת על הקומיקס "צבי הנינג'ה" שנוצר במקור על ידי קווין איסטמן ופטר לאירד, והיא עוקבת אחר ארבעה צבים מתבגרים דמויי אדם, שיוצאים להרפתקאות ומנסים לגלות את הסודות המיסטיים של העיר ניו יורק ואת הכוחות שלהם כדי להציל את העולם מהרוע.
הסדרה הוכרזה לראשונה במרץ 2017, כאשר היא הופקה על ידי אולפני ההנפשה של ניקלודיאון והנופשה על ידי Flying Bark Productions. העונה הראשונה שודרה בערוץ ניקלודיאון החל מ-20 ביולי 2018 עד 6 ביולי 2019, כאשר היא כוללת 20 פרקים שכל אחד מהם מחולק לשני פרקים משניים באורך 11 דקות. בישראל העונה הראשונה החלה את שידוריה בדיבוב עברי ב-18 בנובמבר 2018.
ביולי 2018, עם עליית העונה הראשונה, הסדרה חודשה לעונה שנייה. תחילה הוכרז שהיא תכלול 26 פרקים, אך במהלך הפקתה הוחלט שהיא תכלול 13 פרקים בלבד. העונה עלתה לשידור בערוץ ניקטונס ב-12 באוקטובר 2019 והסתיימה ב-7 באוגוסט 2020, כאשר היא בעלת אותו פורמט כמו העונה הקודמת. בישראל העונה השנייה החלה את שידוריה בדיבוב עברי ב-10 במאי 2020.
הסדרה הובילה לזיכיון שכולל קומיקס, צעצועים ומשחקי וידאו. כמו כן הופק בהשראת הסדרה סרט באורך מלא בשם "עלייתם של צבי הנינג'ה: הסרט", אשר יצא בנטפליקס ב-5 באוגוסט 2022 והוא מסמן את סיומה.
עלילה

עמוק בביוב של העיר ניו יורק מתגוררים ארבעה אחים צבים מוטנטים בתחילת שנות העשרה שלהם, בשם רפאל, דונטלו, לאונרדו ומיכלאנג'לו, אשר מכנים את עצמם "כלבים משוגעים". במהלך הסדרה הצבים יוצאים להרפתקאות, ומנסים לגלות סודות מיסטיים ואת הכוחות שלהם כדי להציל את העולם מהרוע.
מדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| רפאל | עומר בנסון מילר | טל מוסרי |
| לאונרדו | בן שוורץ | עידו מוסרי |
| דונטלו | ג'וש ברנר | דניאל מגון (עונה 1) אורי זלצמן (עונה 2) |
| מיכלאנג'לו | ברנדון מייקל סמית' | יהונתן מגון |
| אפריל או'ניל | קתרינה גרהאם | שירה נאור |
| ספלינטר | אריק באוזה | אלי לולאי |
| לו ג'יטסו |  | ערן מור |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 26 | 20 ביולי 2018 | 6 ביולי 2019 |
|  | 2 | 13 | 12 באוקטובר 2019 | 7 באוגוסט 2020 |
הפקה

ב-2 במרץ 2017 הוכרזה סדרה זו, אשר נועדה לשמש כעיבוד מחדש של הקומיקס "צבי הנינג'ה". עם ההכרזה נודע שיופקו לה 26 פרקים ושהיא צפויה להתחיל את שידוריה בסתיו 2018, כאשר היא נוצרה והופקה בפועל על ידי אנדי סוריאנו ואנט וורד. סיימה זרגהאמי, נשיאת קבוצת ניקלודיאון, הצהירה בהודעה לעיתונות:
"הצבים הוא נכס שיש לו המצאה מחדש בדנ"א שלו מה ששומר אותו רענן ורלוונטי לכל דור חדש תוך סיפוק הביקוש של מעריציו הבוגרים. 'צבים' היה זיכיון חשוב להפליא עבורנו מאז שהצענו אותו מחדש לפני חמש שנים, ואנחנו נרגשים לקראת הסדרה החדשה שתיקח את הדמויות לכיוון אחר עם יותר הומור, תחושה צעירה וקלילה יותר, וממדים חדשים לגמרי לחקור".
סמליל הסדרה נחשף לציבור באמצע אוקטובר 2017. חודש לאחר מכן ניקלודיאון הכריז על הליהוק הרשמי של המדבבים לדמויות הראשיות. בנוסף לחדשות הללו, המדבב רוב פולסן, שדיבב בעבר את רפאל בסדרה משנת 1987 ואת דונטלו בסדרה משנת 2012, שימש כבמאי הקולות של הסדרה. מלבד בימוי קולי, פאולסן סיפק עבודת דיבוב לצד המדבב מוריס למארש. מאוחר יותר לוהק ג'ון סינה לתפקיד הנבל ברון דרקסום. הנפשת הסדרה נעשתה על ידי סטודיו ההנפשה האוסטרלי Flying Bark Productions.
עיצובי האמנות העיקריים של הדמויות הראשיות הוכרזו ונחשפו על ידי ניקלודיאון בפברואר 2018, במהלך אירוע בפייסבוק ששודר בשידור חי באותו יום. ב-23 במרץ 2018 הטריילר הראשון לסדרה הופץ על ידי ניקלודיאון. כל פרק מורכב משני חלקים באורך 11 דקות כשכל אחד מהם הוא סיפור עצמאי, עם רמזים לעלילה הראשית של הסדרה. הצצה לסדרה שודרה לאחר 2018 Kids' Choice Sports ביולי ולאחר מכן היא החלה את שידוריה בניקלודיאון ב-17 בספטמבר 2018. ב-27 ביולי 2018 הסדרה חודשה לעונה שנייה בת 26 פרקים. עם זאת, הוחלט באמצע ההפקה להפיק רק 13 פרקים.
סרט

ב-5 בפברואר 2019 הוכרז על הפקת סרט באורך מלא עבור נטפליקס המבוסס על הסדרה, יחד עם סרט עלילתי המבוסס על "הרעשנים". הסרט היה אמור לעלות לשירות ב-2021, אך בסופו של דבר עלה ב-5 באוגוסט 2022. בסרט, אשר נקרא "עלייתם של צבי הנינג'ה: הסרט", הצבים, בעזרת בעל בריתם החדש מהעתיד, קייסי ג'ונס (בדיבוב היילי ג'ואל אוסמנט), יוצאים לעצור את הכוח החייזרי המרושע, הקראנג, מלפלוש לכדור הארץ.
יהודית והולופרנס (דונטלו)

| --- | --- |

 מידע כללי
 פַּסל:  דונטלו
 תאריך יצירה:  1457–1464
 טכניקה וחומרים:  ארד
 ממדים בס"מ
 גובה:  236
 נתונים על היצירה
 מיקום:  פאלאצו וקיו פירנצה שבאיטליה
יהודית והולופרנס (באיטלקית: Giuditta e Oloferne) הוא פסל ארד של הפסל דונטלו, שהושלם בין השנים 1457–1464. הוא נחצב בגודל טבעי (גובה 236 ס"מ) ומוצג בפאלאצו וקיו בפירנצה.
הסיפור בספר יהודית

הפסל מתאר את יהודית, אלמנה יהודיה שביקשה להציל את עם ישראל משליטה זרה, כשהיא עורפת את ראשו של הולופרנס, שר הצבא האשורי של נבוכדנצר, לאחר שהסתננה למחנהו. כפי שמתואר בספר יהודית:
ותיגש אל העמוד אשר בראש המיטה, ותיקח את חרב הולופרנס מעליו. ותשלח את ידה ותקחהו בציצית ראשו, ותאמר: ה' אלוהים, חזקני נא ואמצני אך הפעם. ותכה בחוזקה פעמיים על צווארו, ותכרות את ראשו, ותָגָל נבלתו מעל המיטה. ותיקח היריעה מעל העמוד ותצא
היסטוריה ורקע

הפסל הוזמן על ידי קוזימו דה מדיצ'י להצגה במזרקה בגינת הארמון פאלאצו מדיצ'י-ריקארדי יחד עם פסל דוד של דונטלו. הוא הוצב בגינת הארמון בסביבות שנת 1457 כאשר המשפחה המורחבת של קוזימו החליטה לעבור אליו. אף על פי שהמיקום המדויק בו הוצגו אינו ידוע, שני הפסלים הפכו סמל לעוצמתה של פירנצה.
בשנת 1495 הוצב הפסל בכיכר הסיניוריה, ליד הדלת הראשית של הפאלאצו וקיו, לזכר גירושו של לורנצו דה מדיצ'י מפירנצה והצגת הרפובליקה בפירנצה תחת ג'ירולמו סבונרולה. הפעם הפסל סימל את גירושו של מדיצ'י הרודני. הפסל הועבר מאוחר יותר לחצר שבתוך הפאלאצו וקיו ובשנת 1919 הוצב בצד שמאל של הפאלאצו וקיו. בשנת 1988 קיבל מקום סופי ב"חדר החבצלות" (Sala dei Gigli) בקומה השנייה של הפאלאצו וקיו ועותק הוצב בכיכר הסיניוריה.
היסטוריה ורקע > סמליות דמותה של יהודית בפירנצה

גם יהודית וגם דוד, במאבקו מול גוליית, נתפסים כמי שנלחמו כנגד כל הסיכויים וניצחו, והם נראים בסמיכות גם בדלתות הארד בבפטיסטריום של פירנצה שיצר לורנצו גיברטי. יהודית נחשבת לסמל החירות והניצחון של החלשים על החזקים למען מטרה צודקת. הסמליות שלה חושפת את מעשיה כנגד הולופרנס כניצחון של מידות טובות, במיוחד שליטה עצמית, צניעות וענווה, לעומת הפקרות וגאווה. הסיפור שלה סמלי עבור בני העיר פירנצה, שנלחמו כדי להגן על הרפובליקה שלהם כנגד מעצמות זרות ועבור בית מדיצ'י במיוחד, ששמרו על גאוות העיר.
תיאור היצירה

זהו אחד מפסלי הרנסאנס הראשונים אשר ניתנים לצפייה מכל הכיוונים. יהודית עומדת בעמידה כוחנית עם חרב מונפת, אוחזת בשערו של הולופרנס רגע לפני עריפת ראשו. יהודית לבושה לחלוטין, אפילו שערותיה מכוסות על ידי צניפה ואינן נראות. שמלתה מהודרת. הולופרנס לעומת זאת מוצג עירום על פי כללי האנטומיה, גופו רפוי, פניו מחוספסות ומעוותות ושערו ארוך ופרוע. הוא יושב על כרית מעל כן הפסל. על פי הסיפור יהודית הכתה בצווארו של הולופרנס פעמיים, סימני חתך על הצוואר מעידים שהיא הכתה פעם אחת ועומדת להכות בצוואר בפעם השנייה.
עריפת ראשו הצפויה של שר הצבא מודגשת חזותית בפסל דרך מבטה העז של יהודית וזרועה המונפת. בנוסף, בגבו של הולופרנס נחצב מדליון שנועד להופיע תלוי בשרשרת על צווארו. חוקרים רבים מאמינים כי במקרה זה השרשרת היא סמליות ישירה לגאווה ומתייחסת לספר תהילים: ”לָכֵן עֲנָקַתְמוֹ גַאֲוָה יַעֲטָף שִׁית חָמָס לָמוֹ” (ספר תהילים, פרק ע"ג, פסוק ו'), כלומר "הרשעים לובשים גאווה כמו שרשרת ואלימות עוטפת אותם סביבם". ייתכן גם כי הפסל נועד לצפייה מהצד ולא מהחזית: בהסתכלות מהצד הדגש הוא על צווארו של הולופרנס אשר מאוגף משני צידיו על ידי רגליה של יהודית, והוא מרכז תשומת הלב כאשר יהודית מניפה את זרועה לאחור כדי להכות. כך מוסבר הכיתוב "ראו צוואר הגאווה אשר נכרת ביד הענווה" (להלן) בצורה המדויקת ביותר.
ההערכה היא שהכיתוב על כן הפסל ציין במקור: "ממלכות נופלות דרך מותרות (חטאים), ערים עולות דרך מעלות. ראו צוואר הגאווה אשר נכרת ביד הענווה." פסל דרמטי ומפורט זה הוא אפוא מטאפורה של שלטון מדיצ'י כמגיני חירות פירנצה, כמו יהודית, קוטלת הרודן הולופרנס ומגינת העם. השקפה זו נתמכת על ידי דיווחים שמזכירים כתובת שנייה על הכן עליה נכתב "ישועת המדינה, פיירו דה מדיצ'י בן קוזימו, הקדיש פסל זה של אישה הן לחירות והן לחוסן, לפיו האזרחים עם לב בלתי מנוצח ויציב עשויים לחזור לרפובליקה."
הפסל היה במקור מצופה זהב אשר מעט ממנו נשאר על החרב. יציקת הארד נעשתה ב-11 חלקים כדי להקל על תהליך ההזהבה.
כן הפסל דמוי משולש ומכיל חורים אשר נועדו לאפשר את מעבר המים במזרקה. הוא מכיל כמה מהדוגמאות המוקדמות ביותר מתקופת הרנסאנס לפוטי ו"מינגנטס" (אנ'), המתוארים בזמן בציר ענבים, שתייה והשתנה. השתייה מסמלת את חוסר השליטה העצמית של הולופרנס, מה שמוביל בסופו של דבר למותו כשהוא שיכור, וההשתנה מסמלת את תאוותו של הולופרנס ליהודית.
המילים "OPVS DONATELLI FLO" (יצירתו של דונטלו הפלורנטיני) רשומות על הכרית מעל הכן.
הערות שוליים

↑  
"Palazzo Vecchio". The Museums of Florence. (באנגלית)
↑  
תרגם מיוונית: יצחק זעקיל פרענקיל, ‏ספר יהודית, מהדורת ווארשא 1885, באתר "דעת"
1 2 3  
Sarah Blake McHam (2001). "Donatello's Bronze "David" and "Judith" as Metaphors of Medici Rule in Florence". JSTOR. (באנגלית)
↑  
Brine, Ciletti, Lähnemann (2010). "The Sword Of Judith. p. 58". OpenBook Publisher.{{cite web}}:  תחזוקה - ציטוט: multiple names: authors list (link) (באנגלית)
↑  
Roger J. Crum (2001). "Donatello's "Judith and Holofernes" and the Recollection of Albizzi Shame in Medicean Florence". JSTOR. (באנגלית)
| --- | --- |
בקרת זהויות :  GND: 4233122-5 
תקריב, על גבו של הולופרנס מפוסל מדליון
חתימת דונטלו על הכרית מעל הכן
קריפטון (סדרת טלוויזיה)

| --- | --- |

 מבוסס על:  סופרמן
 סוגה:  דרמה מדע בדיוני פעולה
 יוצרים:  דייוויד ס' גויר דמיאן קינדלר
 כותבים:  דייוויד ס. גויר, לינה פאטל, קמרון ולש, איאן ב. גולדברג, Doris Egan 
 בימוי:  קולם מק'ארתי, Julius Ramsay, Metin Hüseyin, Keith Boak, קיראן דונלי, סטיב שיל, לוקס אטין 
 שחקנים:  קמרון קאף ג'ורג'ינה קמפבל רסמוס הרדיקר ראו רשימה מלאה כאן
 פרסים
 פסקול:  רוג'ר סין
 ארץ מקור:  ארצות הברית 
 שפות:  אנגלית 
 מקום התרחשות:  קריפטון, קנדור 
 מספר עונות:  2 
 מספר פרקים:  20 
 הפקה
 מפיקים בפועל:  איאן גולדברג דייוויד ס' גויר דמיאן קינדלר
 חברת הפקה:  DC קומיקס האחים וורנר Phantom Four
 הפצה:  WBTV (אנ')
 אתר צילומים:  מונטריאול סרביה
 צלמים:  כריסטופר באפה
 טכניקת צילום:  מצלמה יחידה
 מוזיקה:  פינאר טופראק (אנ')
 אורך פרק:  כ-42 דקות
 שידור
 רשת שידור:  Syfy 
 תקופת שידור מקורית:  21 במרץ 2018 – 14 באוגוסט 2019 
 קישורים חיצוניים
 www.syfy.com/krypton
 דף התוכנית ב-IMDb
 
קריפטון (באנגלית: Krypton) היא סדרת טלוויזיה אמריקאית שפיתח דייוויד ס. גויר ושודרה בערוץ הכבלים Syfy (אנ'), בשתי עונות בנות עשרה פרקים כל אחת, בין מרץ 2018 – אוגוסט 2019. עלילת הסדרה מתרחשת בקנדור (אנ') שבקריפטון (אנ') כמאתיים שנה לפני שקריפטון נחרבה.
עלילה

הסדרה מתארת את חייו של סג, בחור צעיר בחברה מעמדית בעיר המדינה קנדור (אנ') שבפלנטה קריפטון (אנ'). סג אל נולד למשפחת אל במעמד הגבוה, ובילדותו סבו נשפט להוצאה להורג ומשפחתו הוחרמה והפכה לחסרת שם ודרגה. סג רוצה להחזיר את הכבוד האבוד של משפחתו ונאבק להציל את עירו. אדם סטריינג' (אנ') נוסע בחלל ובזמן לקריפטון בתקופה זו.
שחקנים ודמויות

קמרון קאף – סג אל: הגיבור הראשי. סבו העתידי של קאל אל.
ג'ורג'ינה קמפבל – לייטה זוד: קצינה בצבא הקנדורי. מנהלת יחסים רומנטיים עם סג אל.
רסמוס הרדיקר – קם: מהנדס חסר דרגה. חברו הטוב של סג אל.
אליוט קוואן – דרון וקס: שופט בכיר. מעוניין בהדחת התאוקרט של קנדור.
וליס דיי – ניסה וקס: שופטת זוטרה. שיבוט של בת הזקונים המנוחה של דרון וקס. ארוסתו של סג אל.
אן אוגבומו – ג'יינה זוד: ראש הצבא הקנדורי. אמה של לייטה זוד.
ארון פייר – דב אם: חייל. חבר טוב של לייטה זוד ומאוהב בה.
בלייק ריטסון – קולו של ראו: התאוקרט של קנדור. מייצג את אל השמש רַאוּ.
בלייק ריטסון – ברייניאק: חוצן מהכוכב קולו שהשתלט על גופו של התאוקרט.
איאן מקאלהיני – ואל אל: סבו של סג אל. אסטרונום המאמין שקיימים עוד כוכבי לכת מיושבים.
שון סיפוס – אדם סטריינג' (אנ'): בן אנוש מדטרויט, נוסע בזמן מהעתיד, שמספר לסג אל על סופרמן.
קולין סלמון – גנרל זוד: בנם של לייטה זוד וסג אל. נוסע בזמן מהעתיד.
טיפר סיפרט קליבלנד – אונה: ילדה יתומה חסרת דרגה. מסורה לאל רַאוּ ולקולו של רַאוּ.
קור וקס / ג'ור אל (אנ'): בנם התינוק של ניסה וקס וסג אל. אביו העתידי של קאל אל.
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 2019 | פרס סאטורן | סדרת המדע הבדיוני הטובה ביותר | העונה הראשונה | מועמדות |
| 2019 | פרס סאטורן | השחקן הטוב ביותר בסדרת טלוויזיה | קמרון קאף (אנ') | מועמדות |
| 2019 | האיגוד לאפקטים חזותיים (אנ') | האפקטים החזותיים הטובים ביותר | פרק 10 בעונה 1: "אזור הרפאים" | מועמדות |
הפקה > פיתוח

באוקטובר 2014 נודע שדייוויד ס' גויר עובד על פיתוח סדרת טלוויזיה בשם "קריפטון" שעלילתה מתרחשת על כוכב הלכת קריפטון. בדצמבר באותה שנה אושרה הידיעה ודווח שהסדרה תעלה לשידור ברשת Syfy.
במאי 2016 דווח שרשת Syfy הזמינה פרק פיילוט ושדמיאן קינדלר מצטרף לצד גויר כיוצר שותף ויהיה מפיק בפועל.
התכנון המקורי, שלא מומש, היה שהסדרה תשתייך ליקום הקולנועי של DC.
הפקה > צילומים

ביוני 2016 ההפקה יצאה לדרך במונטריאול, ובספטמבר באותה שנה נערכו צילומים בסרביה.
הפקה > שיווק

הקדימון הראשון של הסדרה פורסם ב-2017 ברשת Syfy, ובו הוכרז שהסדרה תעלה לשידור באותה שנה. לאחר חודש, רשת Syfy הודיעה בטוויטר שהסדרה תעלה לשידור בשנת 2018.
הערות שוליים

1 2 3  Krypton (2018–2019): Full Cast & Crew
↑  Man Of Steel Writer David Goyer, Attached To New TV Show. Its Name? ‘Krypton’.
↑  Syfy, David Goyer Developing Superman Origin Story 'Krypton', The Hollywood Reporter
↑  Krypton Prequel From David S. Goyer Nears Pilot Order at Syfy
↑  Superman Prequel ‘Krypton’ Receives Pilot Order at Syfy
↑  KRYPTON: SYFY ORDERS PILOT FOR STORY ABOUT SUPERMAN'S GRANDFATHER, IGN
↑  David Goyer Says Krypton Takes Place 200 Years Before Man Of Steel
↑  Superman meets Game Of Thrones in this leaked trailer for Syfy’s Krypton
↑  SYFY, Truth, justice, and the Kryptonian way, Twitter, ‏11 במאי 2017
תפוח ובצל ירוק

| --- | --- |

לוגו הסדרה באנגלית
 שיר הנושא:  "תפוח ובצל ירוק" ביצוע מאת: ריצ'רד איואדי וג'ורג גנדי
 סוגה:  קומדיה
 יוצרים:  ג'ורג גנדי
 מדבבים:  ג'ורג גנדי, ריצ'רד איואדי
 מדבבים בעברית:  יולי סקר, דני לשמן, אורי זלצמן, אורנה כץ, דור סרוגו, טליה ברקאי, אדם מיקלף
 ארץ מקור:  ארצות הברית בריטניה
 שפות:  אנגלית (דובבה לשפות נוספות, ביניהן עברית)
 מקום התרחשות:  ארצות הברית 
 מספר עונות:  2
 מספר פרקים:  41
 הפקה
 חברת הפקה:  Cartoon Network Studios
 הפצה:  Warner Bros. Television Distribution
 שידור
 רשת שידור:  Cartoon Network
 רשת שידור בישראל:  yes הטלוויזיה בלוויין
 פורמט (תמונה):  1080i HDTV
 פורמט (קול):  Dolby Surround
 תקופת שידור מקורית:  23 בפברואר 2018 – 7 בדצמבר 2021
 תקופת שידור בישראל:  23 ביולי 2020 – 2021
 קישורים חיצוניים
 דף התוכנית ב-IMDb
 
תפוח ובצל ירוק (באנגלית: Apple & Onion) היא סדרת הנפשה בריטית-אמריקאית שנוצרה עבור ערוץ הטלוויזיה Cartoon Network על ידי ג'ורג' גנדי. הסדרה מתמקדת בדמויותם של תפוח ובצל ירוק, שגרים ביישוב שמאוכלס במאכלים דמויי אדם.
גנדי הציג לראשונה את הרעיון בזמן שהפיק את הסדרה "העולם המופלא של גאמבול" בלונדון. עם הגעתו לברבנק, פנה גנדי ל-Cartoon Network Studios עם הרעיון, שקיבל אור ירוק להפקת פיילוט. פיילוט הסדרה הוקרן לצד פיילוט אחר של הסטודיו, "ברוכים הבאים לחיים שלי", בפסטיבל אנסי בשנת 2015, ומאוחר יותר עלה לאינטרנט במאי 2016. הרעיון נבחר להפקת סדרה במרץ 2017, שהפרק הראשון בה עלה לשידור ב-23 בפברואר 2018 בארצות הברית; בנוסף, הסדרה החלה את שידוריה ב-27 באוגוסט 2018 בבריטניה, ב-29 בספטמבר באפריקה ובהמשך בהודו. ב-20 במאי 2019, הסדרה חודשה לעונה שנייה, אשר עלתה לראשונה לשידור ב-20 ביולי 2020.
בישראל, הסדרה הייתה זמינה בדיבוב עברי בשירות ה-VOD של חברת yes החל מ-23 ביולי 2020, כחלק מספריית Cartoon Network. רק ארבעים פרקים מעונתה הראשונה של הסדרה דובבו לעברית, והאחרונים מביניהם עלו לספריה ב-2021. ב-31 באוקטובר 2021, הוסרה הסדרה מהשירות יחד עם שאר תוכני הספרייה. ב-1 במאי 2023 הסדרה חזרה הספרייה לשירות עם מספר מועט של תכנים, כאשר משתמש הרוכש אותה מקבל גם את ספריית ה-דיסקברי+ ולהפך.
דמויות

תפוח - תפוח ידידותי וסקרן שמעריך את ידידותו עם בצל ירוק. הוא מגיע לעיר בתקווה להתחיל חיים חדשים. לעומת בצל ירוק, תפוח לא דואג והוא תמיד מעלה רעיונות חדשים.
בצל ירוק - חברו האדיב והביישן של תפוח. הוא מגיע לעיר בתקווה להכיר חברים חדשים.
המבורגר - חבר של תפוח ובצל ירוק, ושותפו לדירה של נקניקייה. מודע לעצמו.
נקניקיה - חבר של תפוח ובצל ירוק. בתחילה, לא התחבר אליהם בעקבות התעלולים הילדותיים שלהם.
פלאפל - בעל הבית של תפוח ובצל ירוק, שמאפשר להם לשהות בצריף על ראש הבניין שלו.
גברת סוכריה - סוכריה על מקל זקנה שגרה מתחת לביתם של תפוח ובצל ירוק; החתול שלה, מיצי, אומץ על ידי השניים.
פיצה - חתיכת פיצה, בעל מזללה שבה עובד לצד אמו. אוהב כדורים פורחים.
אמפנדה - מנהלת את חנות "הכל בדולר", בה תפוח ובצל ירוק עובדים.
נאגט עוף - שוטר. רוצה שאנשים יכבדו אותו.
מדבבים

הדיבוב העברי בוים על ידי אורנה כץ ומיכאל דובוביק, והופק על ידי תומר קאופמן, דן שצברג, אמי בכר ורעות גדות. הדיבוב נעשה בוידאופילם אינטרנשיונל.
| שם הדמות | מדבב/ת באנגלית | מדבב/ת בעברית |
| --- | --- | --- |
| תפוח | ג'ורג גנדי | יולי סקר |
| בצל ירוק | ריצ'רד איואדי | דני לשמן |
| המבורגר | יוג'ין מירמאן |  |
| נקניקיה | פול שיר | דור סרוגו |
| פלאפל | סעיד בדרייה | אורי זלצמן |
| גברת סוכריה | בט פורד |  |
| פיצה | קית' פרגוסון (בפרקים 1–10) דני ג'ייקובס (פרק 11 ואילך) |  |
| אמפנדה | דון לואיס |  |
| נאגט עוף | קווין מייקל ריצ'רדסון |  |
בנוסף, בדיבוב העברי דיבבו אורנה כץ, טליה ברקאי ואדם מיקלף.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | פיילוט | פיילוט | 14 במאי 2016 | 14 במאי 2016 | לא שודר | לא שודר |
|  | 1 | 39 | 23 בפברואר 2018 | 11 באפריל 2020 | 23 ביולי 2020 | 2021 |
|  | 2 | 20 | 20 ביולי 2020 | 7 בדצמבר 2021 | לא שודרה | לא שודרה |
|  | קצרים | 8 | 11 בפברואר 2018 | 7 באפריל 2018 | לא שודרו | לא שודרו |
פרקים > פיילוט

| שם הפרק במקור | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- |
| Apple & Onion | לא שודר | 14 במאי 2016 | לא שודר |
פרקים > עונה 1

| מספר הפרק בסדרה | שם הפרק במקור | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | A New Life | חיים חדשים | 23 בפברואר 2018 | 30 ביולי 2020 |
| 2 | The Perfect Team | הצוות המושלם | 23 בפברואר 2018 | 23 ביולי 2020 |
| 3 | Tips | טיפים | 2 במרץ 2018 | 30 ביולי 2020 |
| 4 | Falafel's Fun Day | יום הכיף של פלאפל | 2 במרץ 2018 | 23 ביולי 2020 |
| 5 | Apple's in Trouble | תפוח נקלע לצרות | 9 במרץ 2018 | 23 ביולי 2020 |
| 6 | 4 on 1 | ארבע על אחד | 9 במרץ 2018 | 23 ביולי 2020 |
| 7 | Hot Dog's Movie Premiere | הבכורה הגדולה של נקניקיה | 16 במרץ 2018 | 30 ביולי 2020 |
| 8 | Bottle Catch | מיי-סירות | 16 במרץ 2018 | 30 ביולי 2020 |
| 9 | Pancake's Bus Tour | הסיור של פנקייק | 23 במרץ 2018 | 6 באוגוסט 2020 |
| 10 | Block Party | מסיבת רחוב | 23 במרץ 2018 | 6 באוגוסט 2020 |
| 11 | Apple's Focus | הריכוז של תפוח | 2 בנובמבר 2019 | 6 באוגוסט 2020 |
| 12 | Lil' Noodle | ליל נודלס | 2 בנובמבר 2019 | 19 באוגוסט 2020 |
| 13 | Gyranoid of the Future | גירנויד העתיד | 2 בנובמבר 2019 | 3 בספטמבר 2020 |
| 14 | Fun Proof | כיף עם קבלות | 2 בנובמבר 2019 | 19 באוגוסט 2020 |
| 15 | Whale Spotting | תצפית לווייתנים | 9 בנובמבר 2019 | 3 בספטמבר 2020 |
| 16 | Heatwave | גל חום | 9 בנובמבר 2019 | 19 באוגוסט 2020 |
| 17 | Apple's in Charge | תפוח בפיקוד | 9 בנובמבר 2019 | 3 בספטמבר 2020 |
| 18 | Burger's Trampoline | הטרמפולינה של המבורגר | 9 בנובמבר 2019 | 6 באוגוסט 2020 |
| 19 | Baby Boi TP | נייר טואלט בייבי | 16 בנובמבר 2019 | 2021 |
| 20 | Not Funny | לא מצחיק | 16 בנובמבר 2019 | 2021 |
| 21 | Onionless | חסר בצל | 23 בנובמבר 2019 | 3 בספטמבר 2020 |
| 22 | Party Popper | מפוצץ המסיבות | 23 בנובמבר 2019 | 19 באוגוסט 2020 |
| 23 | Face Your Fears | להתמודד עם הפחד | 30 בנובמבר 2019 | 2021 |
| 24 | Apple's Short | בקיצור תפוח | 30 בנובמבר 2019 | 2021 |
| 25 | Positive Attitude Theory | תאוריית הגישה החיובית | 7 בדצמבר 2019 | 2021 |
| 26 | Follow Your Dreams | להגשים את החלום | 7 בדצמבר 2019 | 2021 |
| 27 | Sausage and Sweetie Smash | נקניקיות וסוויטי סמאש | 11 בינואר 2020 | 2021 |
| 28 | Selfish Shellfish | רכיכה אנוכית | 18 בינואר 2020 | 2021 |
| 29 | Apple's Formula | הנוסחה של תפוח | 25 בינואר 2020 | 2021 |
| 30 | River of Gold | נהר הזהב | 1 בפברואר 2020 | 2021 |
| 31 | Appleoni | תפורוקי | 8 בפברואר 2020 | 2021 |
| 32 | Falafel's in Jail | פלאפל בכלא | 22 בפברואר 2020 | 2021 |
| 33 | The Music Store Thief | גנב כלי הנגינה | 29 בפברואר 2020 | 2021 |
| 34 | The Fly | הזבוב | 7 במרץ 2020 | 2021 |
| 35 | Dragonhead | ראש של דרקון | 14 במרץ 2020 | 2021 |
| 36 | Pulling Your Weight | לשאת בנטל | 21 במרץ 2020 | 2021 |
| 37 | Rotten Apple | תפוח רקוב | 28 במרץ 2020 | 2021 |
| 38 | The Inbetween | בין לבין | 4 באפריל 2020 | 2021 |
| 39 | Election Day | יום הבחירות | 11 באפריל 2020 | 2021 |
| 40 | Champion | האליפות | 20 ביולי 2020 | לא שודר |
| 41 | Petri | מחמייגד | לא שודר | 2021 |
פרקים > עונה 2

| מספר הפרק בסדרה | מספר הפרק בעונה | שם הפרק במקור | תאריך שידור מקורי ארצות הברית |
| --- | --- | --- | --- |
| 40 | 1 | Champion | 20 ביולי 2020 |
| 41 | 2 | Falafel's Passion | 21 ביולי 2020 |
| 42 | 3 | Hole in Roof | 22 ביולי 2020 |
| 43 | 4 | Patty's Law | 23 ביולי 2020 |
פרקים > קצרים

| מספר הפרק בסדרה | שם הפרק במקור | תאריך שידור מקורי ארצות הברית |
| --- | --- | --- |
| 1 | Lift | 11 בפברואר 2018 |
| 2 | Buff Up My Head | 11 במרץ 2018 |
| 3 | Nothing Else | 17 במרץ 2018 |
| 4 | Sleep | 25 במרץ 2018 |
| 5 | Water | 1 באפריל 2018 |
| 6 | Car | 5 באפריל 2018 |
| 7 | Pizza Party | 6 באפריל 2018 |
| 8 | Goodbye | 7 באפריל 2018 |
ג'ון הנבל (סדרת טלוויזיה)

| --- | --- |

סמליל העונה הראשונה
 מבוסס על:  "ג'ון הנבל" מאת כריסטופר גופרד
 סוגה:  פשע אמיתי דרמה אנתולוגיה
 יוצרים:  אלכסנדרה קאנינגהאם
 שחקנים:  קוני בריטון אריק באנה ג'ונו טמפל ג'וליה גארנר אמנדה פיט כריסטיאן סלייטר רייצ'ל קלר
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  16
 הפקה
 מפיק:  מלינדה ויטקר כריסטופר גופרד נאן ברנשטיין פריד ג'ונתן טלברט
 מפיקים בפועל:  קוני בריטון אריק באנה כריסטופר ארגנטיירי מארק הרצוג כריסטופר קוון ג'פרי ריינר ריצ'רד סאקל צ'ארלס רובן אלכסנדרה קאנינגהאם ג'סיקה רודס
 חברת הפקה:  Atlas Entertainment Los Angeles Times Studios Pacesetter Nutmegger Universal Cable Productions Universal Content Productions
 הפצה:  נטפליקס 
 עורכים:  קרול קרבץ אייקניאן קרטיס ת'ורבר דניאל דאונר השלישי לואיז אנס אייאין ארסקין דייוויד בילוב קריסטל לנץ
 צלמים:  טוד מקמולן אלי סמולקין
 טכניקת צילום:  מצלמה יחידה
 מוזיקה:  מארק מות'רסבו 
 אורך פרק:  42-50 דקות
 שידור
 רשת שידור:  בראבו (עונה 1) USA (עונה 2)
 רשת שידור בישראל:  נטפליקס
 פורמט (תמונה):  (4K (16:9 UHDTV
 פורמט (קול):  דולבי דיגיטל
 תקופת שידור מקורית:  25 בנובמבר 2018 – הווה
 קישורים חיצוניים
 www.bravotv.com/dirty-john
 דף התוכנית ב-IMDb
 
ג'ון הנבל (באנגלית: Dirty John) היא סדרת טלוויזיה אמריקאית מסווגת כאנתולוגיית פשע אמיתי, המבוססת על פודקאסט באותו השם מאת כריסטופר גופרד, שעלתה לשידור ב-25 בנובמבר 2018 ברשת "בראבו" מחוץ לארצות הברית. הסדרה עלתה לשידור בשירות הזרמת המדיה של נטפליקס ב-14 בפברואר 2019. הסדרה נוצרה על ידי אלכסנדרה קאנינגהאם, שגם אחראית על הפקת הסדרה. לסדרה הוזמנו שתי עונות מראש. במאי 2019 הוכרז כי הסדרה תעבור מבראבו לרשת "USA", לקראת עליית העונה השנייה לשידור, שכונתה "ג'ון הנבל: סיפורה של בטי ברודריק". באפריל 2020, הוכרז כי העונה השנייה תעלה לשידור ב-2 ביוני 2020, ושקטע בלעדי מתוך פרק הבכורה ישודר ב-31 במאי 2020.
תקציר העלילה

עונתה הראשונה של הסדרה מגוללת את סיפורה של דברה נוואל, מעצבת פנים עשירה ומצליחה שחייה מתפרקים לאחר שהיא נשבית בשקריו ובמניפולציות של הנוכל ג'ון מיהאן.
עונתה השנייה של הסדרה מגוללת את סיפורה של בטי ברודריק, אישה המשתייכת למעמד החברה הגבוהה, שמגיעה לנקודת רתיחה רצחנית תוך כדי תהליך גירושים מר מבעלה לאחר שבגד בה, השפיל אותה והתגרה בה.